rlitschk/wikidir huggingface dataset:
Die Bauhnstréckn Theimwoid–Eisgruab is a regionale Eisnbauhnvabindung in da Tschechei, dé ursprünglich ois staatlich garantierte Lokalbauhn Lundenburg–Eisgruab durch dé Brünner Local-Eisenbahn-Gsöschåft (BLEG) baud und betrim woan is. Sé zweigt in Theimwoid aus da Bauhnstréckn Lundnburg-Gruaßbåch åb und valauft nåch Eisgruab in Südmährn. Nåch am Erlåss vau da tschechischn Regierung is dé Stréckn seidm 20. Dezember 1995 ois regionale Bauhn („regionální dráha“) klassifiziert. Am 6. August 1901 hod dé Brünner Lokaleisenbauhngsöschåft „dé erbetene Concession zum Baue und Betriebe ana ois normalspurige Localbahn auszuführenden Locomotiveisenbahn vau da Station Lundnburg da Kaiser Ferdinands-Nordbauhn, eventuell unta Mitbenützung ana Theilstrecke da Linie Lundnburg–Zellerndorf dieser Bauhngsöschåft üba Untathemenau nåch Eisgruab“ erteilt. Da Baubeginn woar am 10. Juni 1901. Eröffnet woan is dé Localbahn Lundnburg–Eisgruab bereits am 17. November 1901. Dé necihe Stréckn zweigte – wia in da Konzession voagseng – im Bauhnhof Theimwoid da Lundnburg-Gruaßbåcher Bauhn åb. Dé Züg da Lokalbauhn san owa vau Aunfong on bis noch Lundnburg gfoan. Dé Betriebsführung hod dé k.k. priv. Kaiser Ferdinands-Nordbahn üwanumma, nåch deren Vastootlichung 1909 dé k.k. Staatsbahnen (kkStB). Nåchm Eastn Wödkriag is dé Aufgåb an dé neich gründte Tschechoslowakischen Staatsbahnen (ČSD) übagonga. Nåch da Angliederung vaum Sudetnlaund an Deitschlaund im Herbst 1938 is dé Stréckn zua Deitschn
Südmährn is ane da 14 Regionen vau da Tschechei, wia da Naum sogd, im Südn vau Mährn. Vawoitungssitz is dé historische mährische Hauptstådt Brünn. Zua Region ghean 672 Gmeindn, davau 48 Städt. Auf ana Flächn vau 7196,5 km² lem ungfähr 1,17 Mio. Leid (2017). Dé Bvökarungsdichte beträgt 159 Einwohner/km² (30 Einwohner über dem Durchschnitt Tschechiens). Nem da Stootsgrénz zua Slowakei und Östareich grénzt dé Region an dé Regionen Südbëhm, Pardubitz, Olmütz, Zlin und Iglau. Da hächste Punkt vau da Region is da Berg Čupec (819 m n.m.), an tiafstn im Beziak Lundnburg dé Mündung vau da Thaya in dé March an da Stootsgrénz (150 m n.m.). Dé Anwesenheit vau Leid in Südmährn losst sé bis in dé Steinzeit z´ruckvafoing. Dé oitsteinzeitlichn Fund in Untawistanitz und Pollau ghean zu dé bedeitendstn in Mittleuropa. In da Jungsteinzeit is do dé Mährisch Bemaltkeramische Kultur auftretn. In da Eisnzeit is dé Bernsteinstråßn durch Südmährn gonga. Dé Region is in Austausch midm Rémischn Imperium gstaundn. Im 6. Joarhundat is vau Slawen bsiedlt woan. Da easte naumentlich bekaunnte slawische Herrscha Samo hod woarscheinlich im südlichn March-Laund sein Herrschåftssitz ghobd. Im 9. Joarhundat is as Mährareich entschaudn, wo dé bedeutendste Stådt in Südmährn Mikuischitz woar. 1182 is
Da General is a Deanstgrod zoireicha modeana und friahara Streitkräft, unta andam aa in da Bundeswehr, vom Bundeshea und da Schweiza Armee. Im Wachkeapa vo Eastareich is da General a Vawendungsbezeichnung. In manche Streitkräft is dea General da rangheachste Deanstgrod. In manche weidare (aa friahrare) Streitkräft wern vagleichbore Deanstgrod aa ois Armeegeneral, Generalobast oda ähnle bezeichnat. De rangheachstn Deanstgrod vo ana Armee wern mitunta in da Deanstgruppn Generale zammagfasst. De Gsamtheit vo olle Träga vo dene Deanstgrod wern mitunta ois Generalität bezeichnat. "General" geaht zruck aaf des lateinische generalis (deitsch: "oigmoa" oda "gmoa"). Iba des Kiachalateinische generalis abbas is dea Begriff Teil vo ana Postnbeschreibung generalis abbas (in da deitschn Ibasetzung: "oigmeina Abt" oda in entsprechandm Kontext Generalabt hot ofangs des Obahaupt vo ana (katholischn) Oadnsgmoaschoft bezeichnat. Dea generalis abbas war oiso dea fia oigmeine Belange zuaständige Voasteha, dea iba dem specialis (lateinisch fia "Speziella" oda "Bsondana") gstandn is, dea kloanane (aaf an Aafgobnbreich spezialesiertn) Gruppn voagstandn is. Duach Vakiazung is aus generalis abbas, des scho im Lateinschn oft vakiazt ois generalis voakemmane worn, des mittlhochdeitsche general. Im 13. bzw. 14. Joahrhundat wead da Begriff "General" dann unta Eifluss vo dem franzesischn Begriff "capitaine Gênêral (deitsch in etwa: "oigmeina Kapitän"
Da Beziak Lundnburg ligd im südöstlichn Zipfl vau Mährn im Südn vau Südmährn. Dé Flächn betrågt 1049 km², dé Eiwohnazoih ungfähr 114.000 (Stand 2007). 68 % vau da Flächn kaun laundwirtschåftlich gnutzt wean, 16 % nehman Wälda ei. In da Laundwirtschåft wead voa oim Wein aubaut, danem Obst und Gmias. Aufm Gebiet lieng 63 Gmeinden, davau nein Städt. Nem große Sandvoakommen gibds im Beziak á Erdöl- und Erdgasvorkommen. 27 % vau dé Erwerbstätigen san in da Industrie bschäftigt (Kunststoff, Chemie, Maschinenbau, Druckagwerbe, Noahrungsmittl), 14 % im Haundel, 10 % im Baugwerbe und 9 % in der Laundwirtschåft. Dé Oarbeitslosigkeit liegd weid üwan Schnitt und ligd bei ungfähr 10,6 % Dé Region um Lundnburg weist zoihreiche Weinberg und große Föda auf und hod zoihreiche historische Denkmäla, in dene á vü folkloristische Veraunstoitungen ståttfindn. Aufm Gebiet bfindn sé á zwa vau da UNESCO gschützte Denkmäla vaum Wödkulturerbe. Dazua ghead as Naturschutzgebiet Pálava mid weiße Koikföslaundschåftn undm Relief vau dé Pollauer Berg sowia dé Kulturlaundschåft Eisgruab-Födsberg – dé easte auglegte Parklaundschåft vau da Tschechei. Schloss Pohanska im Empire (Stilrichtung) mid ana Ausstöllung vau dé archäologischen Fund aus da Umgebung. Denkmoireservat Pohanska mid ana slawischn Festung ausm fruan 9. Joarhundat. Nikoisburg mid seim Schloss
A Beziak is dé zwate Stufn vau da Vawoitungsgliedarung vau da Tschechei und da Slowakei, dé zwischn dé Regionen und dé Gmeinden stehd. Dé direkt histoarischn Voaleifa vau dé Beziake woan dé 1850 in da Östareichischn Monarchie eigfiahdn „Politischen Beziake“ (ois politický okres, Pl. politické okresy übasetzt), dé voa oim nåch 1867 (Österreichisch-Ungarischer Ausgleich) aufm spädan tschechoslowakischen Gebiet recht untaschiedlich konzipiert woan (vgl. Politische Beziak in Bëhmen, Politische Beziak in Mährn, Komitate vau Ungarn in da heitign Slowakei). In da neich entstaundenen Tschechoslowakei is im Joar 1922 da oitöstareichische Beziaksbegriff im Wesentlichn übanumma woan. Während da Zeit vaum Reichsprotektorat Bëhmen und Mährn hods dé Politischn Beziake weidahin gehm, während im Reichsgau Sudetenlaund Laundkreis und Stådtkreise eigfiahd woan san. Im Joar 1946 hod ma dé Untateilung da Einheit Beziak teilweise übaoarbeit. Zum 1. Feba 1949 und zum 11. April 1960 hods in da Tschechoslowakei a gréßane Territorialreform gehm, wos nochad weniga Beziake gehm hod. Seit da Teilung vau da Tschechoslowakei 1993 hods dé Beziake sowoih in da Tschechei ois á in da Slowakei weidahin gehm. In beide Lända san dé Beziaksämta åbgschåfft woan, da Beziak wead owa bis heite bei da NUTS-Kategorisierung fia dé aumtliche Statistik vau da EU da LAU-1-Ebene
Raumpersdorf is a Gmoah in da Tschechei. Sé liegd fünf Külometa nördlich vau Lundnburg und ghead zum Beziak Lundnburg. Dé Fluare vau da Gmoah sa Teil vaum UNESCO-Wöderbe Kulturlaundschåft Eisgruab-Födsberg. Raumpersdorf is linksseitig vau da Thaya im Südlichn Marchbeckn. Durchs Dorf fiahd da Mühgråbm. Im Ostn erhebd sé as Jochföd (207 m). Nordöstlich valaufd dé Bauhnstréckn Brünn-Lundnburg, an ihr liegd in am Külometa Entfernung vaum Dorf dé Bauhnstation Raumpersdorf. Parallel hinta der Eisenbahn valaufd dé Stråßn II/425 vau Auspitz nåch Lundnburg und dahinta dé Autobahn D 2. Nordöstlich vaum Dorf bfindt sé a Erdölfördergebiet und südöstlich da Sportfluagplåtz Lundnburg. Westlich vau Raumpersdorf is dé romantische Ruine vau da Haunsenburg, as Jågdschlössl sowia as Minarett (á Tiakischa Turm), wöche zu Eisgruab ghean. Archäologische Fund bleng a Besiedlung vaum Gemeindegebiet seit da Bronzezeit. Dazua ghean a Knochngråb aus da Zeit vau da Glockenbecherkultur, a Braundgråb vau da Lausitza Kultur sowia zoihreiche Fund aus da Zeit vau da Aunjetitzer Kultur. As heutige Dorf is wahrscheinlich um 1220 im Zug vau da deitschn Besiedelung vau Südmährn entstaundn. Dé erste urkundliche Erwähnung vau Reinprechsdorf woar 1270 im Zusammenhaung mid am Ulrich von Reinprechsdorf, dea do woarscheinlich sei Burg ghobd hod. Im 14. Joarhundat is as
Rampersdorf bezeichnet Raumpersdorf (Gemeinde Neuhofen), Uatsteil in da Moarktgmoah Neihofn an da Ybbs, Beziak Aumstedn, Niedaöstareich Rampersdorf (Gemeinde Pöchlarn), Uatschåft und Katastralgmoah vau Bechlarn, Beziak Möck, Niedaöstareich Rampersdorf (Gemeinde Haag), Uatschåft da Gmoah Haag am Hausruck, Beziak Griaskircha, Obaöstareich Rampersdorf (Untergriesbach), Uatsteil vau da Moarktgmoah Untagriasbåch, Laundkreis Passau, Bayern die Gmoah Raumpersdorf in da Tschechei
Nikoisburg is eine Stådt in der Region Südmähren in Tschechien. Sie liegt unmittelbar an der Grenze zu Niederösterreich. Zwischen Nikoisburg und dem sieben Kilometer südlich gelegenen Drasenhofen in Österreich besteht ein Grenzübergang. Nikoisburg liegd zwischn am Hügllaund Pollaua Berg undn Milowitza Hügl, auf seim Gebiet gibds einige Karstformationen mid da ëffentlich zuagänglichen Turoid-Höhln. Aufm Heiliga Berg bei Nikoisburg beginnd der seit 2010 ausgschildate Jakobsweg Weinviertel, dea ois Teil vau da Fraunknstråßn und da Via Slavica auzumseng is und bis nåch Krems gehd. Da zweiranhoib Külometa südwestlich vaum Stådtzentrum glengme Goignteich is da größte Fischteich im Laundschåftsschutzgebiet Pollau. Nikoisburg is woarscheinlich im 11. Joarhundat zua Zeit vau da bëhmischen Moark da Babenberger deitschspråchig bsiedlt. Dé bis 1945 duat gsprochene bairisch-östareichische Ui-Mundart mid ernane speziön Kennwërta weisd drauf hí, dass dé Siedla ausm östareichischn oda süddeitschn Raum her san. 1182 is Mährn Moarkgråfschåft durch Friedrich Barbarossa woan. Nåch da Schlåcht bei Lodenitz 1185 is da Uat indn Bsítz vaum Gråfn Wilhelm vau Dürnhoiz kumma. Dé erste urkundliche Erwähnung ois „Nikulsburch“ stehd in da Schenkungsurkund vaum 14. Jänner 1249 vau Moarkgråf Ottokar II. Přemysl an Heinrich I. vau Liechtnsta, dea as Dorf saumt Pardorf, Klentnitz, Muschau, Tannowitz, Bråtlsbrunn ois Lehen griagd hod. Dé
Voitelsbrunn (tschechisch Sedlec) is a Gmoah in Südmährn, Beziak Lundnburg in da Tschechei. Da Uat is ois a Linsnangadorf auglegd. Voitelsbrunn is inksseitig vaum Båch Niklasgråbn östlich vau da Stådt Nikoisburg in da náhn vau da Grénz zu Östareich am Fuaß vaum Millowitza Hügl. Da nächstglengne Grénzübagaung auf östareichischa Seit is Dråsenhofn. Im Norden erhebd sé da Oitnberg (253 m n.m.) und da Woifswoid, 304 m n.m. midm Hóhn Eck (308 m n.m.), nordöstlich da Bründlberg (252 m n.m.) und im Nordwestn der Muschlberg (240 m n.m.). Nördlich bfindn sé am Muschlbåcha Strom dé Fischteich Muschlbåcha Teich und untana Muschlbåcha Teich. 1298, bei da Gründung vau da Herrschåft Foiknstein, is as Dorf erstmois urkundlich untam Nåm „Foydesprvn“ erwähnt woan, ois vau Seifried dem Waisen erwoabm woan is. 1305 håds an Nåm „Woisprunie“, 1332 „Foydasprunn“, seit 1408 „Voytesprunn“ und seitn 17. Joarhundat an Nåm Voitelsbrunn. Die Worténdung „prunie“ bzw. „prunn“ deit auf a Ortsgründung um 1000 bis 1100 hí. Emso weisn dé Aunlåg vaum Uat und dé „ui“- Mundart (boarisch-östareichisch) mid ernane speziön Boarischn Kennwörta, wöche bis 1945 gsprochn woan is, auf a Bsiedlung durch boarisch-östareichische Stämm hí, wia sé voa oim im 12./13. Joarhundat erfoigd is. Sé haum neiche laundwirtschåftliche
Bischofswoarth (deutsch Hlohovec) is a Gmoah in Südmährn in da Tschechei. Sé liegd zehn Külometa westlich vau Lundnburg und ghead zum Beziak Lundnburg. Bischofswoarth is ois Teil vau da Kulturlaundschåft Eisgruab-Födsberg in da Listn vaum UNESCO-Wöderbe eitrång. Bischofswoarth bfindt sé südöstlich vau dé Pollaua Berg rechtsseitig vaum Båch Niklasgråbn. As Dorf liegd am Bischofswoarther Teich, dea midm Nimmasått-Teich und Eisgruaba Teich entlaung vaum Niklasgråbn a System vau vier zsaumhängende Koarpfnzuchtteiche mid insgsaumt ca. 600 ha büdt. Bischofswoarth is erstmois im Liechtensteinischen-Urbar 1414 erwähnt. Da Nåm bzeichnet an erhähtn Punkt aufm Gelände, an Woartberg. Im Joar 1570 is ois neich auglegts Dorf erwähnt. Des woar vermutlich as Nachfoigedorf dea im 15. Joarhundat verödeten Allach und Kénigsbrunn, wöche nördlich vau Födsberg gleng san. Dé neichn Zuawaundara woan großteils Kroaten, dé im Laufe vau dé Joarhundate vau slowakische Zuawaundara assimiliert woan san. Bis zua Aufhebung vau dé Patrimonialherrschåftn is as Dorf da Herrschåft Födsberg untertänig bliem. Bischofswoarth hod bis 1919 und numoi vau 1938 bis 1945 zu Niedaöstareich ghead, is owa nåchm Zafoi vau Östareich-Ungarn duachs Diktat vau St. Germain an dé Tschechoslowakei åbtretn woan. Nåchm Münchna Åbkommen 1938 is zum Deitschen Reich kumma. Nåchm Énd vaum Zwatn Wödkriag is wieda zua Tschechoslowakei
Obathemenau is a Uatsteil vau da Stådt Lundnburg in da Tschechei. Er liegd zwaranhoib Külometa westlich vau Lundnburg und ghead zum Beziak Lundnburg. Obathemenau is am rechtn Ufa vaum Båch Niklasgråbn im Südlichn Marchbeckn. Gega Südwestn erstreckt sé da Theimwoid, am Woidraund valaufd dé Bauhnstréckn Theimwoid–Eisgruab. Nordwestlich ling dé Bischofswoarther Teiche. Dé östlich s Dorfes gelegenen Thayaauen san ois Naturpark Thayatal gschützt. Des am Fuaß vaum Theimwoid glengne Dorf Teymenaw is 1359 eastmois erwähnt woan und erlosch zu Beginn vaum 15. Joarhundat. Im Liechtnsteinschen Urbar vaz 1414 is Teymenov ois a öds Dorf bezeichnet. Um 1533 hod da Besitza der Herrschåft Födsberg, Hartmann vau Liechtnstein kroatische Siedler aus Slawonien und da Woiwodina ins Laund ghoid; in dea Zeit san Untathemenau, Obathemenau, Bischofswoarth, Allach, Göltsching, Kénigsbrunn und weidane kroatische Dörfer entstaundn. Dé erste urkundliche Erwähnung vaum neichn Dorf woar am 25. November 1539 in Hartmanns Testament untam Nåm Oban Krabatn. Im Födsberga Urbar vau 1570 is da Uat ois Oba-Crobotentorff aufgfiahd; Allach, Göltsching und Kénigsbrunn san z´dera Zeit breits wieda aufgehm gwesn. Späda is da Uat ois Oban Teymenau und Oba-Themenau bezeichnet woan. As Dorf verblieb üba 300 Joar im Besitz vaum Haus Liechtnsta. Im Laufe da Zeit assimilierte sé dé
Reichnberg is a Stådt in da Tschechei. Mid ungfähr 104.000 Eiwohna (Staund Jänner 2017) is dé größte und wichtigste Stådt in Nordbëhmen und Vawoitungssitz vau da Region Reichnberg. Reichnberg liegd im Nordn vau da Tschechei ned weit weg vaum Dreiländaéck mid Poin und Deitschlaund im Reichnberga Kessl vaum Zittaua Béckn, der vaum Isergebirge im Nordostn undm Jeschkengebirge im Südwestn begrenzt wird. Durch Reichnberg fliaßt dé Lausitza Neißn, Hausberg vau da Stådt is da südwestlich glengne 1012 m hohe Jeschkn. Da größte Teil vaum Reichnberga Stådtgebiet is auf an Fösuntagrund aus Granit, dea zum Riesengebirgs-Iser-Massiv ghead, am Hauptteil vaum Isergebirge. In seina faziön Ausprägung tritt as Gestein ois porphyrischer, grobkérniga und biotithaltiger und mittelkérniga Granit bis Granodiorit auf. Er is im Karbon entstaundn. Dé westlich vau da Lausitza Neißn glengnen Stådtgebiete haum an Lössuntagrund, der sé ois äolisches Sediment im Pleistozän durch Wind aus dé weiter westlich glengnen Laundschåftn niedagschlong hod. In überregionalen Zusammenhängen is as Granitmassiv a Teil vau da Westsudetischen Zone vaum Bëhmischen Massiv. As Toi vau da Lausitza Neißn büdt dé Grénz zu Gesteinsuntagründ ausm Silur und Kambrium, dé vau dé Lössablagerungen übadeckt san. Dé Stådt Reichnberg bstehd aus dé Stadtbeziak Reichnberg und Måffasdorf, 33 Ortsteilen und 90
Prittlach is a Gmoah in Südmährn im Beziak Lundnburg in Tschechei. Sé bfindt sé 14 Külometa nordwestlich vau Lundnburg. Da Uat is ois a Plåtzdorf auglegd. Prittlach is a linksseitig vau da Thaya am Fuaß vaum Berg Prittling (292 m) glengnes Viereckdorf. Im Nordostn liegd dé Thayatoispean Neimühl. Im 11. bis 13. Joarhundat is zu ana großn Siedlungsbewegung vau West nåch Ost. Mähren is vau 1031 bis 1305 vau da Dynastie vau dé Přemysliden regiert woan. Um größare Gebiete laundwirtschåftlich nutzn zum kinna und dåmit hähare Erträge erzün zum kinna, haum sé dé Kolonisten zum Beispü mid zehn Joar Steiafreiheit (deitsches Siedlarecht) bewoabm. Bis zum Joar 1150 is as Gebiet um Nikoisburg und Znaim vau deitsche Einwaundera aus Niedaöstareich bsiedlt woan. Dé Aunlåg vaum Dorf sowia dé bairisch-östareichische Mundoart bekundn, dass sé ursprünglich aus dé boarischn Gebiete vau dé Bistüma Rengsburg und Påssau herkumma han. Sé haum neiche laundwirtschåftliche Geräte midbrochd und dé ertrågreiche Dreifödawirtschåft eigfiahd. As Dorf woar in Besitz vaum Zisterzienserklosta Willeråt und is 1222 erstmois urkundlich erwähnt. 1220 hod da Uat an Nåm "Pritluh", 1229 "Britteluche" und 1362 "Pritlach", im 17. Joarhundat weads zu "Brichlach" und kummd im 19. Joarhundat wieda aufn Nåm "Prittlach" z´ruck. In dé
Rakwitz is a Gmoah in da Tschechei. Sé liegd zwöf Külometa nordwestlich vau Lundnburg und ghead zum Beziak Lundnburg. As südmährische Weindorf bfindt sé rechtsseitig vau da Trkmanitz am Fuaß vaum Prittling (292 m) und seine Vorberg Geislberg (212 m). Östlich erhebd sé da Hügl Zimarky (262 m). Südlich vau Rakwitz fliaßd dea vau Prittlach kummande Båch Große Bruckwasser da Trkmanitz zua. An da östlichn Peripherie fiahn parallel dé Trassen vau da Bauhnstréckn Brünn – Lundnburg, da Laundstråßn 425 und da Autobauhn D 2/E 65 vorbei. Rakwitz bsitzt a Bauhnstation, dé nächste Autobauhnåbfoahrt is bei Kostl. Archäologische Fund bleng a fruahzeitliche slawische Besiedlung vaum Dorf. Erstmois erwähnt woan is da Uat im Joar 1248, ois erm Ulrich III. von Kärnten den Tempelherren in Schekwitz übalossn hod. Vier Külometa nordöstlich is as Dorf Trutmanice gleng, wöchs im 15. Joarhundat erloschen is. 1446 hod Jan vau Mesaritsch Rakwitz an Nikolaus Billung vakaufd. 1487 is Kryštof Pinkůsek vau Moravany Besitza vaum Dorf woan. Seit 1491 is da Weinbau aufm Geislberg nåchweisboar. Weidare Besitza woan Wilhelm II. von Pernstein, der am Dorf as Kaduzitätsrecht valiahn hod, und dé Herrn vau Leipa. Rakwitz hod voam Dreißgjährign Kriag Moarktrechte ghobd. Zu Beginn vaum 17. Joarhundat hod
As Minarett (auch: tiakischer Turm, Moscheeturm oda babylonischer Turm) is a Staffagebau im Poark vaum Schloss Eisgruab in Eisgruab, Tschechei, Bestandteil vau da Kulturlaundschåft Eisgruab-Födsberg und dåmit vaum gleichnåmign UNESCO-Wöderbe. As Minarett is 1797 bis 1804 nåch Pläne vau Joseph Hardtmuth im Auftrag vau Alois I. von Liechtenstein erricht woan. Es staund am Énd ana da åcht Alleen und Sichtschneisn, dé an Jågdstern vaum Wüdgehege vaum Schloss Eisgrub büdt haum und vau dene jede an ernam Énd an soichn optischen Bezugspunkt erhoidn hod. As Minarett woar da exotischste und aufwändigste vau dene Staffagebauten. Ois da Park nåch 1805 in an englischn Laundschåftsgoatn umgstoit woan is, woar dé Sichtáchsn zwischn am Schloss Eisgrub undm Minarett ans da wenign gärtnarischn Element, des vau da voraungehendn Goatngestoitung erhoidn bliem is. Bedingt durchs sumpfige Gländ woas sehr aufwändig, as Gebäude stabil zum baun. Sei Fundament ruahd auf hundate vau mid Eisn bschlågne Holzpfähle, mehrane übaranaund liengnde Hoizrostn und ana åbschliaßendn Låg Staplåttn. Erst darauf is as Fundament aufgmauat woan. Insgsaumt hod as Minarett fosd a Million Guidn kosd. As Gebäude is streng symmetrisch auglegd. As Erdgschoss vaum Gebäude stehd auf an viereckign Grundriss, den an Arkadenumgang umschliaßd. Emfois nåchm viereckeign Grundriss richt sé da
Großn Anteil an da Kulturlaundschåft Eisgruab-Födsberg hod as Haus Liechtnsta, des im Laufe vaum 19. Joarhundat nem dé baden Hauptbautn, dé Schlössa in Eisgruab und Födsberg, zoihreiche klane Bautn, in da gaunzn Region vateilt, erricht hod. Dé Bautn san Teil vaum UNESCO-Wödeabe. Gustav Wilhelm: Joseph Hardtmuth, 1758–1816: Architekt und Erfinder. Böhlau Verlag, 1990 ISBN 3-205-05323-0. Commons: Lednice-Valtice Cultural Landscape – Sammlung vo Buidl, Videos und Audiodateien Das Areal von Eisgruab und Födsberg Parkareal Eisgruab-Födsberg deutsch, tschechisch Vorlog:Hinweis Seiten-Koordinaten Vorlog:Navigationsleiste Welterbe Tschechien
Untathemenau is a Uatsteil vau da Stådt Lundnburg in Tschechien. Er liegd aundathoib Külometa südwestlich vaum Stådtzentrum vau Lundnburg und ghead zum Beziak Lundnburg. Untathemenau befindt sé rechtsseitig vaum Thayaentlastungsarm – an da Einmündung vaum Båch Niklasgråbm – im Südlichn Marchbéckn. Gega Westn und Südn erstreckt sé da Theimwoid. Dé nördlich vaum Uat glegne Thayaaun san ois Naturpark gschützt. Durch Untathemenau fiahd dé Stootsstråßn I/55 zwischn Lundnburg und Reintoi, vau der im Uatszentrum dé I/40 nach Födsberg auzweigt. Am westlichn Uatsraund valäufd dé Bauhnstréckn Theimwoid-Eisgruab, südöstlich dé Bahnstréckn Wean–Lundnburg und im Südn dé Bahnstréckn Lundnburg–Gruaßbåch. Aufm Katastralgebiet lieng dé Bauhnhëf Untathemenau und Theimwoid. Des am Fuaß vaum Theimwoid glegne Dorf Teymenaw is 1359 erstmois erwähnt und erlosch zu Beginn vaum 15. Joarhundat. Im Liechtensteinschn Urbar vau 1414 werd Teymenov ois a öds Dorf bezeichnet. Um 1533 hod da Besitza vau da Herrschåft Födsberg, Hartmann vau Liechtnsta kroatische Siedla aus Slawonien und Woiwodina ins Laund ghoid, in dera Zeit san Untathemenau, Obathemenau, Bischofswoarth und weidane kroatische Dörfa entstaundn. Dé easte urkundliche Erwähnung vaum neichn Dorf woar am 25. November 1539 in Hartmanns Testament untam Nåm Unndern Krabatn. Im Joar 1543 is Unndern Krabatn aus 18 Aunwesn bstaundn. Kurz nåch da Gründung
Elizabeth Woolridge Grant (* 21. Juni 1985), gwidmet als Lana Del Rey, is a US-amerikanische Singer-Songwriterin. Sie is in New York geboren und aufgwachsn. Ihr Voda is schottischer Herkunft. Sie hod ihre Musikkarriere 2005 ogfangt, wia se 20 Joahr oid war. Da Rolling Stone hod Del Rey in de Listn vo de 200 besten Sänga oid zeid (2023). Sie hod verschidene Auszeichnungen kriegt, darunter zwei Brit Awards, zwei Billboard Women in Music Awards, zwei MTV Europe Music Awards und an Satellite Award, zusätzlich zu Nominierungen fiare sech Grammy Awards und an Golden Globe Award. • Lana Del Ray (2010) • Born to Die (2012) • Ultraviolence (2014) • Honeymoon (2015) • Lust for Life (2017) • Norman Fucking Rockwell! (2019) • Chemtrails over the Country Club (2021) • Blue Banisters (2021) • Did You Know That There's a Tunnel Under Ocean Blvd (2023) • Lasso (2024) Commons: Lana Del Rey – Sammlung vo Buidl, Videos und Audiodateien internationale Hoamseitn (englisch) Literatur von und über Lana Del Rey im Katalog der Deutschen Nationalbibliothek Lana Del Rey in da Internet Movie Database Lana Del Rey: The strange story of the star who rewrote her past. In: The Guardian. Abgerufen am 27. August
Birkenfeld is a boarische Gmoa im untafränkischn Landkroas Moa-Spessart und Mitglied vo da Vawoitungsgmoaschoft Marktheidenfeld. Birkenfeld liagt im Landkroas Moa-Spessart in da Planungsregion Wiazburg. Da topographisch hechste Punkt vo da Gmoa bfindet si af 325 m ü. NN (Log) boa da Räuschlshöhe, da niedrigste liagt om Karbach af 197 m ü. NN (Log). De politische Gmoa Birkenfeld bsteht aus zwoa Ortstei, auf de se drei Siedlunga vatein: Billingshausen Birkenfeld Weidenmühle Es gibt de Gemarkunga Billingshausen und Birkenfeld. Schau aa: Billingshausen (Birkenfeld)#Gewässa Schau aa: Birkenfeld (Birkenfeld, Untafrankn)#Gewässa Im Zug vo de Vawoitungsreforma in Bayern is midm Gmoaedikt vo 1818 de heitige Gmoa entstondn. Om 1. Mai 1978 is de bis dohi sejbstständige Gmoa Billingshausen eihgliedat worn. 1987: 1927 Eihwohna 2000: 2136 Eihwohna 2014: 2132 Eihwohna 2015: 2121 Eihwohna Birkenfeld hod zwoa Pforrgmoa. Schau aa: Billingshausen (Birkenfeld)#Religion Schau aa: Birkenfeld (Birkenfeld, Untafrankn)#Religion Commons: Birkenfeld (Untafrankn) – Sammlung vo Buidl, Videos und Audiodateien Birkenfeld (Untafrankn): Woppmgschicht vom Haus der Bayerischen Geschichte Birkenfeld (Untafrankn): Amtliche Statistik vom Bayerisches Landesamt für Statistik und Datenverarbeitung (LStDV) Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu). Rechtsklick af Middlpunkt vom Kreiz af